Raúl Francés

Raúl Francés Rodríguez, nado no Porriño o 12 de maio de 1958, é un mestre e político galego.

 Traxectoria 
Fillo de Raúl Francés Valverde, portavoz socialista no Porriño nos anos 80 e en Mos nos 90. Licenciado en Pedagoxía, é mestre de Pedagoxía Terapéutica. Nas eleccións municipais de 1995 foi elixido concelleiro do BNG no Porriño. En 1999 encabezou a candidatura nacionalista e pasou de 3 a 5 concelleiros, consolidándose como principal grupo da oposición ó PPdeG de José Manuel Barros. Nas eleccións municipais de 2003 encabezou novamente a candidatura do BNG no Porriño, baixando a 3 concelleiros, se ben foi elixido alcalde grazas a un pacto co PSdeG-PSOE (2 edís) que contou co apoio na investidura de Independientes de Porriño, de Gonzalo Ordóñez Puime, que lograra cinco concelleiros. Nas municipais de 2007 logrou se-la forza máis votada con 5 edís, revalidando a alcaldía ó encabezala candidatura máis votada (contando co apoio dos socialistas na investidura, se ben a suma con estes non alcanzaba a maioría absoluta) e pasou a gobernar en solitario. En febreiro de 2010 os 3 grupos restantes da corporación (PP, CxP e IdeP) presentaron unha moción de censura que fixo alcalde ó candidato de CxP Nelson Santos Argibay e a integración das dúas formacións independentes no PPdeG, que pasou a rexer de novo o concello en maioría. Nas municipais de 2011 volveu encabezar a candidatura do BNG"El exalcalde Raúl Francés encabezará la candidatura nacionalista de Porriño". artigo en Faro de Vigo, 12 de febreiro de 2011 , mais non logrou recupera-la alcaldía dado que o PPdeG logrou a maioría absoluta.

En abril de 2012 pediu a baixa no BNG e tamén como concelleiro xunto cos edís Kiko Paz Antón e Victoria Cardoso."Lo que pasó en el BNG fue un divorcio y la vida pondrá a cada uno en su sitio", artigo en Faro de Vigo, 20 de abril de 2012 . Nas municipais de 2015 presentouse como independente de número dous na lista do PSdeG-PSOE"El exalcalde del BNG de Porriño, Raúl Francés, número 2 en la lista del PSOE", artigo en Faro de Vigo, 19 de abril de 2015 ., a cal acadou o goberno grazas a un pacto e foi segundo tenente de alcalde e concelleiro de Facenda, Emprego e Cultura. En novembro de 2015 dimitiu trala apertura de xuízo oral pola prórroga de contratos cando era alcalde en 2008."Dimite Raúl Francés, segundo teniente alcalde de O Porrriño", artigo en Faro de Vigo, 9 de novembro de 2015 . Foi condenado e inhabilitado por 8 anos e 6 meses a cargo público en novembro de 2016, adquirindo a sentenza firmeza en xaneiro de 2018.

 Notas 

 Véxase tamén 
 Outros artigos 
Eleccións municipais no Porriño

Categoría:Alcaldes do Porriño
Categoría:Alcaldes de Galicia polo BNG
Categoría:Alcaldes de Galicia durante a democracia
Categoría:Nados no Porriño
Categoría:Nados en 1958
Categoría:Personalidades de Galicia sen imaxes